Exclusive: New Bailey Unicorn Black Edition caravan range
by Liz @ Caravan Guard on 23/08/2019
by Liz @ Caravan Guard on 19/08/2019
A guide to motorhome and caravan vacuum cleaners 74 views Woolworths van plagiaat beskuldig | Maroela Media
Woolworths van plagiaat beskuldig
Woolworths se kussing links en Euodia Roets se tekening regs
Euoida Roets, ŉ ontwerper wat in Kaapstad woon, beweer op haar webjoernaal dat Woolworths een van haar ontwerpe “gesteel” het, maar Woolworths ontken dié aantygings.
Volgens Roets het Woolworths haar in die begin van 2013 genader om ŉ paar van haar produkte te gebruik in hul vakman-reeks. “Ek het monsters van my werk na ŉ vergadering met die hoof van aankope geneem en hulle het versoek om dié monsters te hou om vir hul bestuurder te wys,” skryf Roets.
Volgens Roets kon hulle egter nie tot ŉ vergelyk kom oor haar pryse nie en het Woolworths voorgestel dat hulle haar reeks in die Taste-tydskrif sou publiseer. “Ek het ŉ paar items met my kolibrie-ontwerp aan hulle oorhandig.”
Roets het haar tekening glo gebaseer op ‘n foto van R.W. Scott.
Roets sê hulle wou toe ŉ paar panele druk met dié ontwerp, maar die aanbod wat hulle aan haar gemaak het, was glo “belaglik”.
Sy het uiteindelik die aanbod aanvaar weens die blootstelling wat dit haar sou bied. Roets en die werknemer van Woolworths het uiteindelik op twee verskillende materiale ooreengekom en sy moes glo ses monsters aan hulle lewer. “Na twee maande het ek uiteindelik ŉ e-pos ontvang dat hulle wel die kussings gemaak het. Twee van die ses monsters is aan my teruggegee. Hulle het gesê hulle wil graag die ander vier kussings hou om die ontwerpe moontlik later in die jaar te gebruik.”
“ŉ Paar dae later het ek egter ŉ ander e-pos ontvang waarin hulle sê dat dit onwaarskynlik is dat hulle met enige nuwe ontwerpe sou voortgaan.”
Roets sê sy was geskok om ŉ paar dae later ŉ kussing, met ŉ soortgelyke kolibrie-ontwerp in Woolworths se tak by Cavendish Square te sien.
Brett Kaplan, besturende direkteur van klerasie en algemene handelsware by Woolworths, het egter in ŉ verklaring gesê die gebruik van voëls en kolibries is ŉ wêreldwye neiging wat hul ontwerp inspireer het. “Foto’s en tekeninge van kolibries in vlug lyk eenders, daarom lyk die ontwerpe bykans dieselfde,” het Kaplan in ŉ verklaring gesê.
Volgens Kaplan het Woolworths ŉ ontwerper van Durban in Augustus 2012 genader om dié neiging te interpreteer. “Dié ontwerp is reeds in November 2012 goedgekeur vir die kussings wat ons as deel van ons somerreeks vanjaar ontwerp het.”
“Ons het Roets se werk in Januarie vanjaar by ŉ mark gesien. Ons beskou haar as ŉ talentvolle kunstenaar. Ons het beplan om haar ontwerpe te gebruik in ons vakman-reeks wat plaaslike kunstenaars ondersteun. Ons het ŉ groot deel van haar werk gesien, insluitend haar kolibrie-ontwerp,” het Kaplan bygevoeg. “Ons ondersteun tans 17 ontwerpers in ons vakman-reeks. Dit is ŉ baie klein deel van ons besigheid en is hoofsaaklik daar om plaaslike talent te ondersteun. Die werk moet egter handelsvatbaar wees.”
“Ons moet presies weet wat die koste vir die ontwerper is sodat ons ŉ regverdige ooreenkoms met die kunstenaars kan bereik. Ons kon egter nie tot ŉ vergelyk kom met Roets nie. Ons het dus nie met die geleentheid voortgegaan nie.”
Kaplan sê hulle hoop om met Roets te vergader om die kwessie te bespreek.
Woolworths moet retro-drankies onttrek
Chris Barnard se stewels teruggegee
Fukushima: Nog ‘n paar jaar voor inwoners kan terugkeer
Jenisetudfj · 5 jaar gelede